
[bookmark: _Toc201566790]Naziv in sedež koordinacijskega organa in izvajalca povabila
Neposredni proračunski uporabnik, ki dodeljuje sredstva, je Republika Slovenija, Ministrstvo za okolje, podnebje in energijo, Langusova ulica 4, 1000 Ljubljana (v nadaljnjem besedilu: ministrstvo). 
Na podlagi 141. člena Energetskega zakona (Uradni list RS, št. 38/24) (v nadaljnjem besedilu: EZ‑2), prvega odstavka 106.j člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O, 76/23, 24/25 – ZFisP-1 in 39/25), 15. člena Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11), 215. člena Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23 in 88/24) in 4. člena Pravilnika o dodeljevanju finančnih spodbud za spodbujanje energije iz obnovljivih virov in soproizvodnje z visokim izkoristkom ter energijsko učinkovito daljinsko ogrevanje oziroma hlajenje (Uradni list RS, št. 32/24 in 41/25) (v nadaljnjem besedilu: Pravilnik) ter v skladu z dopolnjeno shemo državne pomoči »Spodbujanje energije iz obnovljivih virov in soproizvodnje z visokim izkoristkom ter energijsko učinkovito daljinsko ogrevanje oziroma hlajenje« (št. priglasitve:  BE01-2632535-2024/I) ministrstvo objavlja Povabilo k predložitvi vlog za neposredno potrditev projektov v okviru Sheme OVE (del A): Proizvodnja energije iz obnovljivih virov energije – sončna in vetrna energija  (v nadaljnjem besedilu: povabilo).
Ministrstvo pri izvedbi predmetnega povabila nastopa v vlogi koordinacijskega organa, ki je odgovoren za implementacijo Sklada za modernizacijo na območju Republike Slovenije, in izvajalca povabila.
[bookmark: _Toc201566791]Pravne in druge podlage za izvedbo povabila
V nadaljevanju so navedena pravne in druge podlage in dokumenti za izvedbo predmetnega povabila:
· Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (UL L št. 275 z dne 25. 10. 2003, str. 32), zadnjič spremenjena z Uredbo (EU) 2024/795 Evropskega parlamenta in Sveta z dne 29. februarja 2024 o vzpostavitvi platforme za strateške tehnologije za Evropo (platforma STEP) in spremembi Direktive 2003/87/ES ter uredb (EU) 2021/1058, (EU) 2021/1056, (EU) 2021/1057, (EU) št. 1303/2013, (EU) št. 223/2014, (EU) 2021/1060, (EU) 2021/523, (EU) 2021/695, (EU) 2021/697 in (EU) 2021/241 (UL L št. 2024/795 z dne 29. 2. 2024), (v nadaljnjem besedilu: ETS Direktiva);
· Izvedbena uredba Komisije (EU) 2020/1001 z dne 9. julija 2020 o določitvi podrobnih pravil za uporabo Direktive 2003/87/ES Evropskega parlamenta in Sveta v zvezi z delovanjem sklada za modernizacijo, namenjenega podpori naložbam za modernizacijo energetskih sistemov ter izboljšanje energijske učinkovitosti nekaterih držav članic (UL L št. 221 z dne 10. 7. 2020, str. 107), zadnjič spremenjena z Izvedbeno uredbo Komisije (EU) 2023/2606 z dne 22. novembra 2023 o spremembi Izvedbene uredbe (EU) 2020/1001 o določitvi podrobnih pravil za uporabo Direktive 2003/87/ES Evropskega parlamenta in Sveta v zvezi z delovanjem sklada za modernizacijo, namenjenega podpori naložbam za modernizacijo energetskih sistemov ter izboljšanje energijske učinkovitosti nekaterih držav članic (UL L št. 2023/2606 z dne 23. 11. 2023), (v nadaljnjem besedilu: Izvedbena uredba (EU) 2020/1001); 
· Sporočilo Komisije Evropskemu parlamentu, Evropskemu svetu, Svetu, Evropskemu ekonomsko-socialnemu odboru in Odboru regij – Evropski zeleni dogovor (COM(2019) 640 final z dne 11. decembra 2019), 
· Uredba (EU) 2021/1119 Evropskega parlamenta in Sveta z dne 30. junija 2021 o vzpostavitvi okvira za doseganje podnebne nevtralnosti in spremembi uredb (ES) št. 401/2009 in (EU) 2018/1999 (evropska podnebna pravila), (UL L št. 243 z dne 9. 7. 2021, str. 1, v nadaljnjem besedilu: evropska podnebna pravila);
· Direktiva (EU) 2018/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov (prenovitev), (UL L št. 328 z dne 21. 12. 2018, str. 82), zadnjič spremenjena z Direktivo (EU) 2024/1711 Evropskega parlamenta in Sveta z dne 13. junija 2024 o spremembi direktiv (EU) 2018/2001 in (EU) 2019/944 glede izboljšanja zasnove trga električne energije v Uniji (UL L št. 2024/1711 z dne 26. 6. 2024), (v nadaljnjem besedilu: Direktiva (EU) 2018/2001);
· Direktiva 2012/27/EU Evropskega parlamenta in Sveta z dne 25. oktobra 2012 o energetski učinkovitosti, spremembi direktiv 2009/125/ES in 2010/30/EU ter razveljavitvi direktiv 2004/8/ES in 2006/32/ES (UL L št. 315 z dne 14.11.2012, str. 1), zadnjič spremenjena z Delegirano uredbo Komisije (EU) 2023/807 z dne 15. decembra 2022 o spremembi faktorja primarne energije za električno energijo pri uporabi Direktive 2012/27/EU Evropskega parlamenta in Sveta (UL L št. 101 z dne 14. 4. 2023, str. 16), (v nadaljnjem besedilu: Direktiva 2012/27/EU);
· Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198 z dne 22. 6. 2020, str. 13), zadnjič popravljena s Popravkom Uredbe (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 2024/90104 z dne 15. 2. 2024) (v nadaljnjem besedilu: Uredba (EU) 2020/852);
· Delegirana uredba Komisije (EU) 2021/2139 z dne 4. junija 2021 o dopolnitvi Uredbe (EU) 2020/852 Evropskega parlamenta in Sveta z določitvijo tehničnih meril za pregled za določitev pogojev, pod katerimi se šteje, da gospodarska dejavnost bistveno prispeva k blažitvi podnebnih sprememb ali prilagajanju podnebnim spremembam, ter za ugotavljanje, ali ta gospodarska dejavnost ne škoduje bistveno kateremu od drugih okoljskih ciljev (UL L št. 442 z dne 9. 12. 2021, str. 1), zadnjič spremenjena z Delegirano uredbo Komisije (EU) 2023/2485 z dne 27. junija 2023 o spremembi Delegirane uredbe (EU) 2021/2139 z določitvijo dodatnih tehničnih meril za pregled za določitev pogojev, pod katerimi se šteje, da določene gospodarske dejavnosti bistveno prispevajo k blažitvi podnebnih sprememb ali prilagajanju podnebnim spremembam, in za ugotavljanje, ali te gospodarske dejavnosti ne škodujejo bistveno kateremu od drugih okoljskih ciljev (UL L št. 2023/2485 z dne 21. 11. 2023);
· Uredba Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjena z Uredbo Komisije (EU) 2023/1315 z dne 23. junija 2023 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ter Uredbe (EU) 2022/2473 o razglasitvi nekaterih vrst pomoči za podjetja, ki se ukvarjajo s proizvodnjo, predelavo in trženjem ribiških proizvodov in proizvodov iz akvakulture, za združljive z notranjim trgom z uporabo členov 107 in 108 Pogodbe (UL L št. 167 z dne 30. 6. 2023, str. 1), (v nadaljnjem besedilu: Uredba (EU) št. 651/2014);
· Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L št. 119 str. 4. 5. 2016, str. 1), zadnjič popravljena s Popravkom Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L št. 127 z dne 23. 5. 2018, str. 2) (v nadaljnjem besedilu: Uredba (EU) 2016/679);
· Uredba (EU, Euratom) 2020/2092 Evropskega parlamenta in Sveta z dne 16. decembra 2020 o splošnem režimu pogojenosti za zaščito proračuna Unije (UL L št. 433I z dne 22. 12. 2020, str. 1), zadnjič popravljena s Popravkom Uredbe (EU, Euratom) 2020/2092 Evropskega parlamenta in Sveta z dne 16. decembra 2020 o splošnem režimu pogojenosti za zaščito proračuna Unije (UL L št. 2023/90149 z dne 5. 12. 2023);
· Uredba (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (UL L št. 2024/2509 z dne 26. 9. 2024);
· Direktiva (EU) 2015/849 Evropskega parlamenta in Sveta z dne 20. maja 2015 o preprečevanju uporabe finančnega sistema za pranje denarja ali financiranje terorizma, spremembi Uredbe (EU) št. 648/2012 Evropskega parlamenta in Sveta ter razveljavitvi Direktive 2005/60/ES Evropskega parlamenta in Sveta in Direktive Komisije 2006/70/ES (UL L št. 141 z dne 5. 6. 2015, str. 73), zadnjič spremenjena z Direktivo (EU) 2024/1640 Evropskega parlamenta in Sveta z dne 31. maja 2024 o mehanizmih, ki jih morajo vzpostaviti države članice za preprečevanje uporabe finančnega sistema za pranje denarja ali financiranje terorizma, spremembi Direktive (EU) 2019/1937 ter spremembi in razveljavitvi Direktive (EU) 2015/849 (UL L, 2024/1640 z dne 19.6.2024) (v nadaljnjem besedilu: Direktiva (EU) 2015/849);
· Smernice o načelih, merilih in okvirnih lestvicah, ki se morajo uporabljati v zvezi s finančnimi popravki, ki jih Komisija izvede v skladu s členoma 99 in 100 Uredbe Sveta (ES) št. 1083/2006, z dne 11. julija 2006, objavljene na https://www.eu-skladi.si/sl/dokumenti/navodila/skmbt_c654e16032914450.pdf;
· Sklep Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju in Priloga k Sklepu Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju, objavljena na spletni strani https://ec.europa.eu/regional_policy/sources/guidance/GL_corrections_pp_irregularities_SL.pdf in https://ec.europa.eu/regional_policy/sources/guidance/GL_corrections_pp_irregularities_annex_SL.pdf;
· Obvestilo Komisije Smernice o izogibanju in obvladovanju nasprotja interesov v skladu s finančno uredbo (2021/C 121/01), objavljeno na OBVESTILO KOMISIJE Smernice o izogibanju in obvladovanju nasprotja interesov v skladu s finančno uredbo (2021/C 121/01) ;
· Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O, 76/23 in 24/25 – ZFisP-1); 
· Proračun Republike Slovenije za leto 2025 (Uradni list RS, št. 123/23 in 104/24);
· Proračun Republike Slovenije za leto 2026 (Uradni list RS, št. 104/24);
· Zakon o izvrševanju proračunov Republike Slovenije za leti 2025 in 2026 (Uradni list RS, št. 104/24 in 17/25 – ZFO-1E);
· Zakon o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE, 40/23 – ZDavPR-B, 122/23 in 104/24);
· Zakon o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F);
· Zakon o pravnem varstvu v postopkih javnega naročanja (Uradni list RS, št. 43/11, 60/11 – ZTP-D, 63/13, 90/14 – ZDU-1I, 60/17 in 72/19);
· Zakon o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13 in 175/20 – ZIUOPDVE in 3/22 – ZDeb); 
· Zakon o varstvu osebnih podatkov (Uradni list RS, št. 163/22; v nadaljnjem besedilu: ZVOP-2);
· Zakon o poslovni skrivnosti (Uradni list RS, št. 22/19);
· Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri; v nadaljnjem besedilu: ZIntPK);
· Zakon o preprečevanju pranja denarja in financiranja terorizma (Uradni list RS, št. 48/22 in 145/22);
· Zakon o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr., 196/21 – odl. US, 157/22 – odl. US, 35/23 – odl. US, 57/23 – odl. US, 102/23 in 25/25 – odl. US);
· Energetski zakon (Uradni list RS, št. 38/24; v nadaljnjem besedilu: EZ-2);
· Zakon o oskrbi z električno energijo (Uradni list RS, št. 172/21; v nadaljnjem besedilu: ZOEE);
· Zakon o spodbujanju rabe obnovljivih virov energije (Uradni list RS, št. 121/21, 189/21, 121/22 – ZUOKPOE in 102/24; v nadaljnjem besedilu: ZSROVE);
· Zakon o učinkoviti rabi energije (Uradni list RS, št. 158/20); − Zakon o uvajanju naprav za proizvodnjo električne energije iz obnovljivih virov energije (Uradni list RS, št. 78/23 in 95/24);
· Zakon o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O, 75/23 in 102/24; v nadaljnjem besedilu: ZGD-1);
· Zakon o zadrugah (Uradni list RS, št. 97/09 – uradno prečiščeno besedilo in 121/21; v nadaljnjem besedilu: ZZad);
· Zakon o varstvu okolja (Uradni list RS, št. 44/22, 18/23 – ZDU-1O, 78/23 – ZUNPEOVE, 23/24 in 21/25 - ZOPVOOV);
· Gradbeni zakon (Uradni list RS, št. 199/21, 105/22 – ZZNŠPP, 133/23 in 85/24 – ZAID-A; v nadaljnjem besedilu: GZ-1);
· Kazenski zakonik (Uradni list RS, št. 50/12 – uradno prečiščeno besedilo, 54/15, 6/16 – popr., 38/16, 27/17, 23/20, 91/20, 95/21, 186/21, 105/22 – ZZNŠPP, 16/23 in 107/24 – odl. US);
· Obligacijski zakonik (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631);
· Uredba o zelenem javnem naročanju (Uradni list RS, št. 51/17, 64/19, 121/21 in 132/23);
· Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog  (Uradni list RS, št. 56/11);
· Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16; v nadaljnjem besedilu: Uredba o enotni metodologiji);
· Uredba o razvrščanju objektov (Uradni list RS, št. 96/22);
· Uredba o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17, 105/20 in 44/22 – ZVO-2);
· Uredba o upravnem poslovanju (Uradni list RS, št. 9/18, 14/20, 167/20, 172/21, 68/22, 89/22, 135/22, 77/23 in 24/24);
· Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23 in 88/24);
· Pravilnik o projektni in drugi dokumentaciji ter obrazcih pri graditvi objektov (Uradni list RS, št. 30/23);
· Pravilnik o dodeljevanju finančnih spodbud za spodbujanje energije iz obnovljivih virov in soproizvodnje z visokim izkoristkom ter energijsko učinkovito daljinsko ogrevanje oziroma hlajenje (Uradni list RS, št. 32/24 in 41/25);
· Sistemska obratovalna navodila za prenosni sistem električne energije Republike Slovenije (Uradni list RS, št. 29/16; v nadaljnjem besedilu: SONDPO);
· Sistemska obratovalna navodila za distribucijski sistem električne energije (Uradni list RS, št. 77/24; v nadaljnjem besedilu: SONDSEE);
· Dokumenti in gradiva v zvezi z izvedbo aktivnosti črpanja sredstev Sklada za modernizacijo, objavljeni na spletni strani: https://modernisationfund.eu/documents/;
· Metodologija za izračun prispevka naložbe k zmanjšanju emisij toplogrednih plinov: EIB Project Carbon Footprint Methodologies Methodologies for the assessment of project greenhouse gas emissions and emission variations, verzija 11.3, januar 2023, objavljena na spletni strani: https://www.eib.org/attachments/lucalli/eib_project_carbon_footprint_methodologies_2023_en.pdf;
· Javni poziv za izbor projektnih predlogov za uvrstitev na indikativni seznam naložb za sofinanciranje s sredstvi Sklada za modernizacijo v obdobju 2024-2030 (JP MS 2023), objavljen na spletni strani: https://www.gov.si/zbirke/javne-objave/javni-poziv-za-izbor-projektnih-predlogov-za-uvrstitev-na-indikativni-seznam-nalozb-za-sofinanciranje-s-sredstvi-sklada-za-modernizacijo-v-obdobju-2024-2030-jp-ms-2023/;
· Dopolnjena shema državne pomoči »Spodbujanje energije iz obnovljivih virov in soproizvodnje z visokim izkoristkom ter energijsko učinkovito daljinsko ogrevanje oziroma hlajenje« (št. priglasitve: BE01- 2632535-2024/I);
· EIB Confirmation of Priority Investment, Investment Proposal: Scheme RES (Part A): Production of electricity from renewable energy sources – solar and wind (ref. MF 2024-2 SI 0-001; 7. 10. 2024);
· Posodobljeni Celoviti nacionalni energetski in podnebni načrt Republike Slovenije (NEPN 2024), december 2024, objavljen na spletni strani: https://www.energetika-portal.si/fileadmin/dokumenti/publikacije/nepn/dokumenti/nepn2024_final_dec2024.pdf (v nadaljnjem besedilu: posodobljeni NEPN 2024);
· vse objavljene spremembe in dopolnitve navedenih podlag in dokumentov.
[bookmark: _Toc201566792]Namen in cilj povabila
Povabilo predstavlja drugo fazo postopka dodeljevanja spodbud iz sredstev Sklada za modernizacijo, in sicer za naložbe v modernizacijo energijskih sistemov in izboljšanje energetske učinkovitosti v Republiki Sloveniji, ki so se uvrstile na listo A indikativnega seznama naložb za sofinanciranje s sredstvi Sklada za modernizacijo v obdobju 2024-2030 (v nadaljnjem besedilu: indikativni seznam naložb).
Ovrednotenje in izbor projektnih predlogov za uvrstitev na listo A indikativnega seznama naložb (prva faza postopka dodeljevanja spodbud iz sredstev Sklada za modernizacijo) se je izvedla z izvedbo javnega poziva za izbor projektnih predlogov za uvrstitev na indikativni seznam naložb za sofinanciranje s sredstvi Sklada za modernizacijo v obdobju 2024–2030[footnoteRef:2]. [2:  Dostopno na: Javni poziv za izbor projektnih predlogov za uvrstitev na indikativni seznam naložb za sofinanciranje s sredstvi Sklada za modernizacijo v obdobju 2024-2030 (JP MS 2023) ] 

S predmetnim povabilom se dodeljujejo sredstva Sklada za modernizacijo v okviru sheme naložb, ki jo je potrdila Evropska investicijska banka, tj. Shema OVE (del A): Proizvodnja energije iz obnovljivih virov energije – sončna in vetrna energija (v nadaljnjem besedilu: Shema OVE (del A)).
Namen povabila je dodelitev spodbud v okviru sheme naložb Shema OVE (del A), v okviru katere bo država podprla naložbe v izgradnjo naprav za proizvodnjo električne energije iz obnovljivih virov energije (sončna in vetrna energija), vključno z zmogljivostmi za shranjevanje energije, če so del iste naložbe. 
Cilj povabila je podpreti namestitev novih oziroma dodatnih zmogljivosti za proizvodnjo električne energije iz obnovljivih virov energije in s tem izkoristiti potencial naravnih virov energije, s ciljem zmanjšanja emisij toplogrednih plinov za zagotovitev trajnostne in zanesljive oskrbe Republike Slovenije z energijo.
[bookmark: _Toc201566793]Predmet povabila
Predmet povabila je dodelitev nepovratnih sredstev za sofinanciranje naložb v izgradnjo novih naprav za proizvodnjo električne energije iz sončne ali vetrne energije (v kombinaciji z ali brez rešitev za shranjevanje električne energije), ki so uvrščene na listo A indikativnega seznama naložb.
Vse naložbe, podprte s sredstvi Sklada za modernizacijo, morajo zagotavljati skladnost s cilji ETS direktive, cilji iz sporočila Komisije z dne 11. decembra 2019 o evropskem zelenem dogovoru[footnoteRef:3] in Uredbe (EU) 2021/1119[footnoteRef:4] ter dolgoročnimi cilji iz Pariškega sporazuma. Naložbe morajo izkazovati tudi skladnost s cilji, ukrepi in morebitnimi naložbami, načrtovanimi v posodobljenem NEPN 2024. [3:  Dostopno na: Sporočilo komisije Evropski zeleni dogovor ]  [4:  Uredba (EU) 2021/1119 Evropskega parlamenta in Sveta z dne 30. junija 2021 o vzpostavitvi okvira za doseganje podnebne nevtralnosti in spremembi uredb (ES) št. 401/2009 in (EU) 2018/1999 (evropska podnebna pravila); dostopno na: UREDBA (EU) 2021/1119 EVROPSKEGA PARLAMENTA IN SVETA z dne 30. junija 2021 ] 

Nepovratna finančna spodbuda se lahko dodeli le za naložbe v nove naprave za proizvodnjo oziroma shranjevanje električne energije, pri čemer morajo biti vključene zrele tehnologije[footnoteRef:5].  [5:  Predlagane tehnologije morajo delovati v operativnem okolju pod primerljivimi pogoji in obsegom ter razpolagati z ustreznimi referencami.] 

Nakup in vgradnja rešitev za shranjevanje električne energije je lahko predmet sofinanciranja le v kombinaciji z naložbo v izgradnjo proizvodne naprave. Kapaciteta elementa za shranjevanja električne energije mora znašati najmanj 0,75 kWh na 1 kW nazivne moči proizvodne naprave, s katero je neposredno povezan.
[bookmark: _Toc201566794]Upravičen namen
Upravičen namen po tem povabilu zajema naslednje aktivnosti:
a) nakup oziroma izgradnja proizvodne naprave v skladu s točko 4 tega povabila,
b) nakup oziroma vgradnja elementov za shranjevanje električne energije s kapaciteto, kot izhaja iz točke 4 tega povabila, 
c) nakup in vgradnja opreme ter gradbena, obrtniška in instalacijska dela, ki so neposredno povezana s točko a) in b),
d) priključitev na elektroenergetsko omrežje ter zagon sistema,
e) storitev strokovnega nadzora gradnje,
pri čemer aktivnosti od točke b) in točke c) predstavljajo upravičen namen le ob sočasni prijavi aktivnosti iz točke a) na povabilo.
Za naložbo, ki vsebuje vse ali del zgornjih aktivnosti, vlagatelj odda eno celovito vlogo.
[bookmark: _Toc201566795]Vlagatelji
[bookmark: _Ref129073778]Vlagatelji so lahko pravne osebe javnega ali zasebnega prava po ZGD‑1, ki opravljajo gospodarsko dejavnost in katerih projektni predlogi oziroma naložbe so uvrščene na listo A indikativnega seznama naložb.
Vlagatelj postane upravičenec do sredstev Sklada za modernizacijo z dnem podpisa pogodbe o sofinanciranju projekta.
Vlagatelj ne more biti podjetje, ki samo proizvaja naprave, ki so predmet sofinanciranja.
Sredstva Sklada za modernizacijo se po tem povabilu dodeljujejo kot državna pomoč.
V skladu z 9. členom Pravilnika se državnih pomoči ne dodeli vlagatelju/upravičencu:
· dejavnem v sektorju ribištva in akvakulture,
· dejavnem v sektorju primarne kmetijske proizvodnje,
· dejavnem v sektorju predelave in trženja kmetijskih proizvodov v primerih, kadar je:
· znesek pomoči določen na podlagi cene oziroma količine takih proizvodov, ki so kupljeni od primarnih proizvajalcev ali jih je na trg dalo zadevno podjetje,
· državna pomoč pogojena s tem, da se delno ali v celoti prenese na primarne proizvajalce,
· za aktivnosti lažjega zaprtja nekonkurenčnih premogovnikov,
· za proizvodnjo jedrske energije,
· za dejavnosti povezane z izvozom v tretje države ali države članice, ki so neposredno povezane z izvoženimi količinami, ustanovitvijo ali delovanjem distribucijske mreže ali drugimi tekočimi stroški, povezanimi z izvozno dejavnostjo. 
Državnih pomoči se ne dodeli, če:
· je vlagatelj/upravičenec podjetje v težavah, kot izhaja iz drugega odstavka 9. člena Pravilnika;
· je vlagatelj/upravičenec insolventen ali v stanju kapitalske neustreznosti v skladu s predpisi o finančnem poslovanju podjetij;
· je zoper vlagatelja/upravičenca uveden postopek prisilne poravnave, stečajni postopek ali postopek likvidacije;
· je vlagatelj/upravičenec naveden na seznamu subjektov, s katerimi državni organi ne smejo poslovati v skladu z zakonom, ki ureja preprečevanje korupcije;
· ima vlagatelj/upravičenec neporavnane obveznosti do Republike Slovenije v zvezi s plačili obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ, v vrednosti 50 eurov ali več, pri čemer se šteje, da vlagatelj/upravičenec ne izpolnjuje navedenih obveznosti tudi, če nima predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do roka za oddajo vloge v postopku dodeljevanja spodbud;
· je vlagatelj ob oddaji vloge za dodelitev spodbude oz. upravičenec v postopku pridobivanja ali prejema finančno pomoč za reševanje in prestrukturiranje gospodarskih družb v težavah;
· ima vlagatelj/upravičenec neporavnan nalog za vračilo preveč izplačane državne pomoči ali pomoči po pravilu de minimis na podlagi poziva ministrstva, pristojnega za finance;
· ima vlagatelj/upravičenec neporavnan nalog za vračilo izplačane pomoči zaradi sklepa Evropske komisije o razglasitvi pomoči iste države članice za nezakonito in nezdružljivo z notranjim trgom.
[bookmark: _Toc201566796]Upravičeni stroški
Upravičeni stroški po tem povabilu so:
a) izdelava projektne in investicijske dokumentacije,
b) gradbena, obrtniška in inštalacijska dela, potrebna za izvedbo naložbe,
c) oprema in druga opredmetena osnovna sredstva,
d) neopredmetena sredstva (programska oprema),
e) stroški strokovnega nadzora, investicijskega inženiringa naložbe – do 3 % skupnih priznanih upravičenih stroškov,
f) stroški informiranja in komuniciranja v zvezi z naložbo.
V primeru sočasne vgradnje oziroma izgradnje elementa za shranjevanje električne energije se kot priznani upravičeni stroški, ki predstavljajo osnovo za izračun zneska sofinanciranja, upoštevajo stroški nakupa in vgradnje oziroma izgradnje elementa za shranjevanje električne energije kapacitete, ki je navedena v Soglasju za priključitev in je hkrati skladna s predmetom povabila glede minimalne kapacitete elementa za shranjevanje električne energije (točka 4 tega povabila). 
Sofinanciranje ne bo odobreno za nakup rabljenih naprav, pilotnih naprav in prototipnih naprav. 
Stroški so lahko upravičeni le v okviru upravičenega namena, kot ga določa prvi odstavek 10.d člena ETS direktive in točka 5 tega povabila.
Predmet naložbe mora biti nabavljen od tretjih oseb pod tržnimi pogoji. Za tretje osebe se ne morejo šteti osebe, ki so več kot 25-odstotno lastniško ali kapitalsko povezane s vlagateljem/upravičencem. Za organe ali organizacije javnega sektorja, ki so zavezani postopek javnega naročanja voditi skladno s predpisi, ki urejajo javno naročanje, ali izvajajo postopek podeljevanja koncesij ali drugih oblik javnozasebnega partnerstva, skladno z določili ZIntPK velja, da za tretje osebe ne morejo šteti osebe, ki so več kot 5-odstotno lastniško ali kapitalsko povezane z vlagateljem/upravičencem.
Stroški in izdatki so upravičeni, če:
· so s projektom neposredno povezani, so potrebni za izvajanje projekta in so v skladu s cilji povabila;
· so dejansko nastali: za dela, ki so bila opravljena; za blago, ki je bilo dobavljeno; za storitve, ki so bile izvedene;
· so pripoznani v skladu s skrbnostjo dobrega gospodarja;
· nastanejo in so plačani v obdobju upravičenosti;
· temeljijo na verodostojnih knjigovodskih in drugih listinah;
· so v skladu z veljavnimi pravili Evropske unije in nacionalnimi predpisi.
Neupravičeni stroški so:
· nakup in komunalna priprava zemljišča ter pristojbine za komunalne priključke;
· stroški nakupa nepremičnin;
· stroški ureditve prometnic in manipulacijskih površin;
· naprave ali deli naprav, ki so financirane z zakupom;
· stroški najemanja kreditov, zavarovanj itd.;
· davki, vključno z davkom na dodano vrednost;
· nepredvidena in dodatna dela;
· nakup rabljene opreme, pilotnih in prototipnih naprav;
· stroški vzdrževanja;
· stroški storitev zunanjih izvajalcev za pripravo dokumentacije, ki ni navedena med upravičenimi stroški;
· stroški svetovalnih storitev;
· upravni stroški;
· notarski in odvetniški stroški. 
Vlagatelj je dolžan voditi ločeno računovodsko evidenco ali ustrezno računovodsko kodo (t. i. stroškovno mesto) za vse transakcije v zvezi z naložbo, ne glede na nacionalna računovodska pravila.
[bookmark: _Toc201566797]Podatki o sofinanciranju
[bookmark: _Toc201566798]Višina razpoložljivih sredstev
Sredstva sofinanciranja se zagotavljajo s sredstvi Sklada za modernizacijo, načrtovanimi in razpoložljivimi za shemo naložb Shema OVE (del A), ki traja najdlje do 1. 1. 2030. Skupna načrtovana podpora s sredstvi Sklada za modernizacijo v času trajanja sheme naložb Shema OVE (del A) znaša preko 84 milijonov EUR.
Okvirna višina sredstev Sklada za modernizacijo, ki so na razpolago za sofinanciranje projektov na podlagi predmetnega povabila, znaša 29.522.515,32 EUR.
Sredstva so zagotovljena v državnem proračunu Republike Slovenije, in sicer na podračunu »Sredstva Sklada za modernizacijo v obdobju 2025-2030«.
Koriščenje sredstev bo mogoče v proračunskih letih 2025, 2026, 2027, 2028 in 2029 oziroma do porabe sredstev.
Ministrstvo si pridržuje pravico, da povabilo kadarkoli do zaključka izvedbe povabila predčasno zapre, spremeni ali prekliče, kar stori z objavo na spletnih straneh ministrstva na naslovu: https://www.gov.si/zbirke/projekti-in-programi/sklad-za-modernizacijo/.
[bookmark: _Toc201566799]Oblika podpore, višina sofinanciranja in intenzivnost pomoči
Sredstva Sklada za modernizacijo se po tem povabilu dodeljujejo kot nepovratna sredstva, pri čemer se uveljavljanje upravičenih stroškov izvaja po dejanskih stroških.
V skladu s 13. členom Pravilnika se priznani upravičeni stroški projektov sofinancirajo v višini največ do:
· 45 % priznanih upravičenih stroškov za naprave za proizvodnjo električne energije iz sončne ali vetrne energijo (brez kapacitet za shranjevanje električne energije);
· 30 % priznanih upravičenih stroškov za elemente shranjevanja električne energije (le v kombinaciji z naložbo v izgradnjo proizvodne naprave).
Maksimalna višina sredstev sofinanciranja, ki se lahko dodeli na posamezno vlogo, znaša največ 29.522.515,32 EUR.
S sklepom o izboru se dodeli maksimalna višina sredstev sofinanciranja na podlagi dokumentacije, predložene v vlogi, in preliminarnega pregleda upravičenosti stroškov. Dokončna višina dodeljenih sredstev sofinanciranja se določi v okviru administrativnega preverjanja upravičenosti stroškov glede na izkazane in dokazane upravičene stroške v zahtevkih za izplačilo.
Sredstva za vse neupravičene stroške in upravičene stroške, ki niso sofinancirani s sredstvi Sklada za modernizacijo, mora v celoti zagotoviti upravičenec z lastnimi in/ali drugimi viri.
Dvojno uveljavljanje stroškov in izdatkov, ki so že bili povrnjeni iz katerega koli drugega javnega vira, ni dovoljeno. V tem primeru bo zahtevano vračilo že izplačanega zneska sofinanciranja, skupaj z zakonitimi zamudnimi obrestmi. 
Sofinanciranje projekta predstavlja državno pomoč. Izvedba projekta, tj. pričetek del/gradnje oziroma zavezujoče naročanje opreme, se ne sme pričeti pred oddajo vloge za projektni predlog na javni poziv, ki se je izvedel v okviru prve faze postopka dodeljevanja spodbud iz Sklada za modernizacijo.
Skladno z Uredbo (EU) 651/2014 »začetek del« pomeni bodisi začetek gradbenih del v okviru projekta bodisi prvo pravno zavezujočo zavezo za naročilo opreme ali vsako drugo zavezo, zaradi katere projekta ni več mogoče preklicati, če slednja nastopi pred začetkom omenjenih gradbenih del. Nakup zemljišča in pripravljalna dela, kot sta pridobivanje dovoljenj in opravljanje predhodnih študij izvedljivosti, se ne štejejo za začetek del.
Če se izvajanje naložbe prične pred oddajo vloge za projektni predlog na javni poziv iz prve faze postopka dodeljevanja spodbud, se šteje, da državna pomoč nima spodbujevalnega učinka, kar pomeni, da projekt v celoti ni upravičen do sredstev sofinanciranja.
Poleg zgoraj navedenega se za velika podjetja izpolnjevanje pogoja glede spodbujevalnega učinka dodatno izkazuje s predloženo dokumentacijo vlagatelja, iz katere mora biti razvidno, da gre pri projektu za doseganje enega ali več naslednjih rezultatov:
· bistvena razširitev obsega naložbe zaradi pomoči ali
· bistveno povečanje skupnega zneska, ki ga bo upravičenec porabil za naložbo zaradi pomoči ali
· bistveno povečanje hitrosti zaključka zadevne naložbe.
[bookmark: _Toc201566800]Obdobje upravičenosti stroškov in izdatkov
Obdobje upravičenosti stroškov je za vse upravičene stroške projekta od naslednjega dne po oddaji vloge za projektni predlog na javni poziv iz prve faze postopka dodeljevanja spodbud do vključno 31. 3. 2029.
Obdobje upravičenosti izdatkov je za vse izdatke, vezane na upravičene stroške projekta, od naslednjega dne po oddaji vloge za projektni predlog na javni poziv iz prve faze postopka dodeljevanja spodbud do vključno 31. 3. 2029.
Kot datum fizičnega zaključka projekta se šteje datum, ko je za proizvodno napravo izdano uporabno dovoljenje ali drug posamični akt, s katerim je dovoljeno obratovanje objekta ali naprave, ki je del elektroenergetskega sistema, katerega upravičenec skupaj s sklenjeno Pogodbo o uporabi sistema (skladno z določbami 11. člena ZOEE), ki vsebuje podatke, kot jih predpisuje 146. člen SONDPO oziroma 147. člen SONDSEE, priloži k zadnjemu zahtevku za izplačilo.
Skrajni datum zaključka projekta, ko morajo biti izvedena tudi izplačila dodeljenih sredstev, je 30. 9. 2029.
Projekti, pri katerih so bile vse aktivnosti v celoti izvedene pred vložitvijo vloge na predmetno povabilo, niso upravičeni do sofinanciranja.
[bookmark: _Toc201566801]Obdobje za porabo sredstev
Sredstva iz državnega proračuna so za upravičene izdatke projektov na razpolago v obdobju od 2025 do 2029.
Za izdatke, nastale v okviru obdobja upravičenosti izdatkov, za katere bodo pravilni in popolni zahtevki za izplačilo izstavljeni najkasneje do 15. oktobra tekočega koledarskega leta, bodo sredstva sofinanciranja upravičencu praviloma izplačana v istem koledarskem letu, skladno s proračunskimi zmožnostmi.
Zadnji zahtevek za izplačilo mora biti izstavljen najkasneje do 30. 6. 2029.
[bookmark: _Toc201566802]Pogoji za ugotavljanje upravičenosti
Vloge, ki ne bodo izpolnjevale pogojev iz drugega odstavka 140. člena EZ-2, 12. člena Pravilnika in v nadaljevanju navedenih pogojev za ugotavljanje upravičenosti, bodo zavrnjene. Vloge, ki bodo predpisane pogoje za ugotavljanje upravičenosti izpolnjevale, se uvrstijo v nadaljnji postopek ocenjevanja, ki se izvaja na podlagi meril za ocenjevanje vlog.
V primeru dvoma glede izpolnjevanja pogojev ali navedb v vlogi, lahko ministrstvo zahteva dodatna pojasnila ali dokazila.
Izpolnjevanje pogojev se bo preverjalo ob vložitvi pravočasne in popolne vloge na povabilo in pred izdajo sklepa o izboru. V primeru, da se bo neizpolnjevanje pogojev ugotovilo po izdaji sklepa o izboru in pred podpisom pogodbe o sofinanciranju projekta, slednja ne bo podpisana. V primeru, da se bo neizpolnjevanje pogojev ugotovilo med izvedbo projekta po podpisu pogodbe o sofinanciranju, bo ministrstvo od pogodbe odstopilo in zahtevalo vračilo vseh izplačanih sredstev skupaj z zakonitimi zamudnimi obrestmi.
[bookmark: _Toc201566803]

	Izpolnjen, fizično podpisan in žigosan ali elektronsko podpisan obrazec »Vloga za neposredno potrditev projekta« in ostala s povabilom zahtevana dokumentacija

	Pravočasnost in popolnost vloge, v skladu z zahtevami povabila
	Vloga mora biti predložena v skladu z zahtevami povabila, ki natančno določa vsebino in izhodišča za pripravo vloge ter način in rok oddaje vloge.
	Izpolnjeni, fizično podpisani in žigosani ali elektronsko podpisani obrazci iz dokumentacije povabila

Ostala s povabilom zahtevana dokumentacija, ki je ustrezno izpolnjena, fizično podpisana in žigosana ali elektronsko podpisana

	Uvrstitev projektnega predloga na listo A indikativnega seznama naložb
	Projekt je v okviru prve faze postopka dodeljevanja spodbud kot projektni predlog uvrščen na listo A indikativnega seznama naložb za sofinanciranje s sredstvi Sklada za modernizacijo v obdobju 2024-2030.
	Izpolnjen, fizično podpisan in žigosan ali elektronsko podpisan obrazec »Vloga za neposredno potrditev projekta«

	Izkazovanje lastništva zadevnih nepremičnin oziroma pravice graditi 
	Vlagatelj mora za projekt izkazati pravico graditi oziroma do izvedbe posega na zadevnih nepremičninah z lastninsko ali drugo stvarno pravico na teh nepremičninah, o čemer predloži ustrezna dokazila (npr. izpis iz zemljiške knjige, najemna ali služnostna pogodba, sklenjena za obdobje najmanj 5 let po zaključku projekta ipd.).
V kolikor vlagatelj ni edini lastnik nepremičnine, mora priložiti tudi soglasja solastnikov za izvedbo posega na nepremičnini, veljavna še najmanj 5 let po zaključku projekta, ali drugače, tj. z drugim ustreznim dokumentom/dokazilom, izkazati pravico graditi oziroma do izvedbe posega.
	Seznam zadevnih nepremičnin s parcelnimi št. in katastrskimi občinami ter ustrezna dokumentacija, ki izkazuje pravico graditi oziroma do izvedbe posega (npr. izpis iz zemljiške knjige, najemna ali služnostna pogodba, sklenjena za obdobje najmanj 5 let po zaključku projekta, ustrezno soglasje solastnikov za izvedbo posega na nepremičnini ipd.).


	Pridobljena dovoljenja in mnenja oziroma soglasja nosilcev urejanja prostora
	Vlagatelj mora izkazati, da ima za izvedbo projekta pridobljena vsa potrebna dovoljenja in mnenja oziroma soglasja nosilcev urejanja prostora v skladu z gradbeno in energetsko zakonodajo.
V primeru, da je za izvedbo projekta potrebno gradbeno dovoljenje, vlagatelj priloži pravnomočno gradbeno dovoljenje, opremljeno z žigom pravnomočnosti, v nasprotnem primeru je treba priložiti podpisano in žigosano izjavo zakonitega zastopnika vlagatelja in vodje projektiranja po GZ-1 (IZS ali ZAPS žig), da za izvedbo projekta gradbeno dovoljenje ni potrebno.
Vlagatelj priloži tudi izjavo vodje projektiranja po GZ-1 (IZS ali ZAPS žig) s seznamom dovoljenj, mnenj oziroma soglasij nosilcev urejanja prostora, ki so v skladu z zakonodajo obvezna in pridobljena, oziroma izjavo, da za izvedbo projekta dovoljenja, mnenja oziroma soglasja nosilcev urejanja prostora niso potrebna.
	Pravnomočno gradbeno dovoljenje ali izjava, podpisana s strani zakonitega zastopnika vlagatelja in vodje projektiranja po GZ-1 (IZS ali ZAPS žig), da za izvedbo projekta gradbeno dovoljenje ni potrebno

Vsa v skladu z zakonodajo pridobljena dovoljenja, mnenja in soglasja nosilcev urejanja prostora

Izjava vodje projektiranja po GZ‑1 (IZS ali ZAPS žig) s seznamom obveznih in pridobljenih dovoljenj/mnenj/soglasij oziroma izjavo, da v skladu z zakonodajo za izvedbo projekta dovoljenja/mnenja/soglasja nosilcev urejanja prostora niso potrebna (v kolikor katero izmed dovoljenj/soglasij/mnenj v času oddaje vloge še ni pridobljeno, je potrebno predložiti terminski načrt pridobitve manjkajočih dovoljenj/soglasij/mnenj)

	Zaključena finančna konstrukcija projekta
	Vlagatelj mora izkazati, da ima projekt zaključeno finančno konstrukcijo oziroma ob upoštevanju podpore s sredstvi Sklada za modernizacijo zagotovljene vse ostale vire za izvedbo celotne naložbe.
Če kateri od ostalih virov še ni zagotovljen, mora vlagatelj podati izjavo, da bo sredstva nadomestil iz lastnih virov, v primeru, da ti viri dejansko ne bodo pridobljeni.
	Izpolnjen, fizično podpisan in žigosan ali elektronsko podpisan obrazec »Vloga za neposredno potrditev projekta«

Prikaz zaprte finančne konstrukcije v investicijski dokumentaciji (po tekočih cenah z DDV) in morebitna dokazila o že zagotovljenih virih financiranja za zaprtje finančne konstrukcije

Podpisana izjava predlagatelja o nadomestitvi virov, ki še niso zagotovljeni, z lastnimi viri, v kolikor ti viri ne bodo pridobljeni (kjer relevantno)

	Začetek izvajanja projekta
	Izvedba projekta se ne sme pričeti pred oddajo vloge za projektni predlog na javni poziv, ki se je izvedel v okviru prve faze postopka dodeljevanja spodbud iz Sklada za modernizacijo.
Za začetek izvajanja projekta se šteje trenutek, ko je sklenjena prva pravno zavezujoča zaveza za začetek del oziroma dejavnosti v zvezi s projektom. Začetek del pomeni bodisi začetek gradbenih del v okviru projekta bodisi drugo pravno zavezujočo zavezo za naročilo opreme ali vsako drugo zavezo, zaradi katere projekta ni več mogoče preklicati, če ta nastopi pred začetkom gradbenih del.
 Nakup zemljišča in pripravljalna dela, kot sta pridobivanje dovoljenj in opravljanje predhodnih študij izvedljivosti, se ne štejejo za začetek del, hkrati pa ne morejo biti upravičeni stroški po tem povabilu.
	Izpolnjen, fizično podpisan in žigosan ali elektronsko podpisan obrazec »Vloga za neposredno potrditev projekta«

Prikaz terminskega načrta izvajanja projekta v investicijski dokumentaciji

	Investicijska dokumentacija
	Vlagatelj mora izkazati, da je za projekt izdelana investicijska dokumentacija, ki je v skladu z Uredbo o enotni metodologiji.
Iz investicijske dokumentacije mora biti razvidna zaprta finančna konstrukcija, razčlenitev projekta na upravičene stroške do sofinanciranja in neupravičene stroške ter terminski načrt z razdelanimi aktivnostmi za izvedbo projekta.
	Predpisana investicijska dokumentacija za projekt (DIIP, PIZ, IP) v skladu z Uredbo o enotni metodologiji

Sklep/i o potrditvi investicijske dokumentacije

	Projektna dokumentacija
	Vlagatelj mora izkazati, da je za ukrepe, ki so predmet projekta, ki je predmet vloge za dodelitev sredstev, izdelana projektna dokumentacija najmanj na ravni projektne dokumentacije za pridobitev mnenj in gradbenega dovoljenja (DGD) v skladu z energetsko in gradbeno zakonodajo. Vlagatelj predloži tudi terminski načrt izdelave preostale projektne dokumentacije.
Projektantski  popis del mora vsebovati ločen prikaz upravičenih in neupravičenih stroškov projekta skladno z določbami tega povabila.
	Izdelana ter potrjena (s podpisom in žigom vodje projektiranja po GZ-1 (IZS ali ZAPS žig)) projektna dokumentacija na ravni DGD v skladu z energetsko in gradbeno zakonodajo, vključno s presojo požarne varnosti

Terminski načrt izdelave preostale projektne dokumentacije

Projektantski  popis del z ločenim prikazom upravičenih in neupravičenih stroškov projekta skladno z določbami povabila

	Obratni hipotetični scenarij (samo za velika podjetja)
	V primeru, ko je vlagatelj veliko podjetje, mora biti k vlogi predložen obratni hipotetični scenarij, iz katerega je razvidna presoja možnosti izvedbe naložbe s prejeto državno pomočjo in brez nje. Obratni hipotetični scenarij je lahko predložen tudi kot del investicijske dokumentacije (kot ločeno poglavje ali priloga).
	Izpolnjena, fizično podpisana in žigosana ali elektronsko podpisana Izjava o verodostojnosti obratnega hipotetičnega scenarija

Obratni hipotetični scenarij (kot samostojen dokument ali kot del investicijske dokumentacije)

	Soglasje za priključitev proizvodne naprave
	Vlagatelj mora razpolagati s Soglasjem za priključitev proizvodne naprave.
V primeru namestitve elementa za shranjevanje električne energije mora biti iz soglasja za priključitev proizvodne naprave, s katero je neposredno povezan, razvidna kapaciteta elementa za shranjevanje električne energije, ki mora znašati najmanj 0,75 kWh na 1 kW nazivne moči proizvodne naprave, s katero je neposredno povezan.
	Soglasje za priključitev proizvodne naprave (vključno s podatkom o kapaciteti elementa za shranjevanje električne energije, v kolikor je le-ta sestavni del projekta in je predmet sofinanciranja).

	Prispevek projekta k razogljičenju in prehodu v podnebno nevtralno gospodarstvo (dodana vrednost naložbe)
	Vlagatelj mora izkazati pri prispevek projekta, ki je predmet vloge, k razogljičenju in prehodu v podnebno nevtralno gospodarstvo. Vlagatelj dodano vrednost naložbe izkaže z izračunom in utemeljitvijo prispevka projekta k  naslednjim kazalnikom:
· K1a: pričakovani letni prihranek energije (MWh/leto);
· K1b: pričakovani skupni prihranek energije do konca dobe koristnosti naložbe (MWh);
· K2a: pričakovani letni prihranek emisij toplogrednih plinov (t CO2 ekv.);
· K2b: pričakovani skupni prihranek emisij toplogrednih plinov do konca dobe koristnosti (t CO2 ekv.);
· K3: dodatne nameščene zmogljivosti za proizvodnjo energije iz obnovljivih virov (MW).
Pričakovani prihranek energije se nanaša na ocenjeno količino proizvedene električne energije iz obnovljivih virov energije, ki bi se sicer, v primeru da se projekt ne izvede, proizvedla iz fosilnih goriv (​​bodisi doma iz drugih, netrajnostnih virov energije bodisi  bi bila uvožena iz drugih držav).
Za izračun prispevka projekta k zmanjšanju emisij toplogrednih plinov se uporablja metodologija EIB[footnoteRef:6]. [6:  EIB Project Carbon Footprint Methodologies Methodologies for the assessment of project greenhouse gas emissions and emission variations, verzija 11.3, januar 2023] 

	Izpolnjen, fizično podpisan in žigosan ali elektronsko podpisan Obrazec »Dodana vrednost naložbe«

	Nekaznovanost pravne osebe in zakonitega(ih) zastopnika(ov) vlagatelja ter poravnane oz. izpolnjene obveznosti do Republike Slovenije
	Vlagatelj mora izkazati nekaznovanost pravne osebe in zakonitega(ih) zastopnika(ov) vlagatelja.
Vlagatelj mora izkazati, da ima poravnane vse obveznosti do Republike Slovenije (obvezne dajatve in druge denarne nedavčne obveznosti, ki jih izterjuje Finančna uprava Republike Slovenije) in izpolnjene vse obveznosti v zvezi s predložitvijo obračuna davčnega odtegljaja za izplačilo plače in nadomestila plače.
	Potrdilo o nekaznovanosti pravne osebe in zakonitega(ih) zastopnika(ov) vlagatelja, ki ni starejše od datuma objave povabila.

Potrdilo FURS, da prijavitelj na dan oddaje vloge nima neporavnanih zapadlih obveznih dajatev in drugih denarnih nedavčnih obveznosti, razen če vrednost teh zapadlih neplačanih obveznosti ne presega 50,00 EUR.

Potrdilo FURS, da ima prijavitelj predložene vse obračune odtegljajev za dohodke iz delovnega razmerja za obdobje zadnjih petih let od dneva oddaje vloge.

	Dokazila o premoženjskem in finančnem poslovanju ter poslovnem izidu vlagatelja
	Vlagatelj mora izkazati, da ne gre za »podjetje v težavah« v smislu opredelitve iz 18. točke 1. člena Uredbe (EU) št. 651/2014, za kar predloži s strani odgovornega računovodje potrjene podatke iz bilance stanja in izkaza poslovnega izida, ki izkazujejo poslovanje vlagatelja.
	Bilance stanja in izkazi poslovnega izida za tri pretekle koledarske mesece od dneva oddaje vloge, potrjene s strani odgovornega računovodje.

	Skladnost z »načelom, da se ne škoduje bistveno« (angl. Do No Significant Harm – DNSH)
	Vlagatelj mora izkazati oceno, da se bo projekt izvajal v skladu z »načelom, da se ne škoduje bistveno« (angl. Do No Significant Harm – DNSH), t.j. v skladu z okoljskimi cilji Evropske unije, kot so opredeljeni v 17. členu Uredbe (EU) 2020/852 in v Smernicah organa upravljanja za uporabo »načela, da se ne škoduje bistveno« pri izvajanju Programa evropske kohezijske politike v obdobju 2021–2027 v Sloveniji[footnoteRef:7]. [7:  Dostopno na: Smernice organa upravljanja za uporabo načela, da se ne škoduje bistveno pri izvajanju Programa evropske kohezijske politike v obdobju 2021–2027 v Sloveniji https://evropskasredstva.si/app/uploads/2024/07/Smernice_DNSH_junij2024_verzija2_0.pdf] 

	Izpolnjen, fizično podpisan in žigosan ali elektronsko podpisan Obrazec »Ocena skladnosti z »načelom, da se ne škoduje bistveno««

	Izjava o že dodeljenih in zaprošenih pomočeh
	Vlagatelj mora izkazati, da z dodeljenim zneskom pomoči ne bo presežena zgornja meja in intenzivnost državne pomoči po 41. členu Uredbe (EU) 651/2014 ter intenzivnost in skupni znesek pomoči po drugih predpisih, ki veljajo za že prejete ali zaprošene državne pomoči za iste upravičene stroške.
	Izpolnjen, fizično podpisan in žigosan ali elektronsko podpisan Obrazec »Izjava o že dodeljenih in zaprošenih pomočeh«

	Urejeno razmerje med konzorcijskimi partnerji (le v primeru konzorcija)
	V primeru konzorcija mora biti razmerje med konzorcijskimi partnerji izkazano s priložitvijo s strani vseh konzorcijskih partnerjev podpisano in žigosano konzorcijsko pogodbo ali drugega pravnega akta o skupni izvedbi projekta.
Konzorcijska pogodba oziroma pravni akt o skupni izvedbi projekta mora vsebovati najmanj pooblastilo vodilnemu partnerju - nosilcu projekta za podpis pogodbe o sofinanciranju projekta z ministrstvom in oddajanje zahtevkov za izplačilo na ravni konzorcija, opis dela projekta oziroma aktivnosti, ki jih bo posamezni partner izvedel, okvirni terminski in finančni načrt projekta ter veljavnost pravnega akta. Iz konzorcijske pogodbe morajo biti razvidni deleži in zneski sofinanciranja, po posameznem konzorcijskem partnerju ter celotna vrednost projekta.
	Veljavna konzorcijska pogodba ali drug pravni akt o skupni izvedbi projekta


[bookmark: _Toc201566804]Zahteve
[bookmark: _Toc201322719]Skladnost z »načelom, da se ne škoduje bistveno«
V vseh fazah projekta (načrtovanje, projektiranje, izvajanje, obratovanje) morajo biti upoštevani vidiki in oblikovani ukrepi, ki izkazujejo skladnost gospodarske dejavnosti z Delegirano uredbo Komisije (EU) 2021/2139 z dne 4. junija 2021 o dopolnitvi Uredbe (EU) 2020/852 Evropskega parlamenta in Sveta z določitvijo tehničnih meril za pregled za določitev pogojev, pod katerimi se šteje, da gospodarska dejavnost bistveno prispeva k blaženju podnebnih sprememb ali prilagajanju podnebnim spremembam, ter za ugotavljanje, ali ta gospodarska dejavnost ne škoduje bistveno kateremu od drugih okoljskih ciljev.
Pričakuje se, da gospodarska dejavnost, ki je predmet sofinanciranja po tem povabilu, bistveno prispeva k blaženju podnebnih sprememb ali prilagajanju podnebnim spremembam ter ne škoduje bistveno kateremu izmed drugih okoljskih ciljev iz 9. člena Uredbe (EU) 2020/852.
Vlagatelj mora pripraviti in k vlogi priložiti oceno skladnosti projekta z »načelom, da se ne škoduje bistveno« po poenostavljenem pristopu skupaj z izjavo, da se bo naložba izvajala v skladu z »načelom, da se ne škoduje bistveno« (Obrazec »Ocena skladnosti z »načelom, da se ne škoduje bistveno««), in navedbo morebitne podporne dokumentacije, s katero že razpolaga.
Skladnost izvedenega projekta z »načelom, da se ne škoduje bistveno« bo moral upravičenec izkazati tudi ob oddaji zadnjega zahtevka za izplačilo, in sicer s posodobljeno oceno skladnosti projekta z »načelom, da se ne škoduje bistveno« in morebitnimi novimi oziroma dodatnimi dokazili, ki dokazujejo izpolnjevanje tega načela. Izpolnjevanje »načela, da se ne škoduje bistveno« je lahko predmet nadzora s strani nadzornih organov.
Dokazilo o izpolnjevanju te zahteve je izpolnjen in podpisan obrazec »Ocena skladnosti z »načelom, da se ne škoduje bistveno««.
Zahteve glede komunikacijskih aktivnosti in prepoznavnosti
Upravičenec o sofinanciranju s sredstvi Sklada za modernizacijo zagotavlja skladne, učinkovite in sorazmerne informacije o projektu različnim ciljnim skupinam, tudi medijem in javnosti, pri čemer vselej navede izvor teh sredstev in zagotovi prepoznavnost financiranja Unije, zlasti pri promoviranju projektov in njihovih rezultatov. Pri tem uporablja ustrezno oznako, ki se glasi „Sofinancirano iz sistema EU za trgovanje z emisijskim kuponi (Sklad za modernizacijo)“, ter emblem Unije in znesek sofinanciranja, kot izhaja iz pogodbe o sofinanciranju projekta. Kadar uporaba te oznake ni izvedljiva, se Sklad za modernizacijo omeni v vseh komunikacijskih dejavnostih, vključno s tablami na strateških mestih, ki so vidna javnosti (npr. sedež upravičenca, lokacija naložbe ipd.).
Dokazilo o izpolnjevanju te zahteve je izpolnjena in podpisana Izjava o strinjanju in sprejemanju pogojev in zahtev povabila, ki jo vlagatelj predloži k vlogi.
Varovanje osebnih podatkov 
Ministrstvo pridobiva, evidentira, obdeluje in hrani osebne podatke v okviru in izključno za namen izvajanja postopkov dodeljevanja spodbud iz sredstev Sklada za modernizacijo. Vlagatelj se zavezuje k varovanju osebnih podatkov in poslovnih skrivnosti v skladu z vsakokratno veljavnim predpisom, ki ureja varstvo osebnih podatkov in poslovnih skrivnosti. Vlagatelj mora vse z njim povezane fizične osebe, ki bodo sodelovale pri prijavi na povabilo in izvajanju projekta, obvestiti, da bo obdeloval njihove osebne podatke. Poleg tega mora od teh fizičnih oseb, v skladu s 6. členom, 1. točka, (a) alineja Uredbe (EU) 2016/679, pridobiti privolitve za obdelavo osebnih podatkov. Vlagatelj/upravičenec se zavezuje, da bo o obdelavi osebnih podatkov obvestil tudi vse z njim povezane fizične osebe, ki bodo naknadno pristopile k izvajanju projekta, in od njih pridobil ustrezne privolitve za obdelavo osebnih podatkov. Obvestilna dolžnost vlagatelja/upravičenca in pridobitev privolitev od z njim povezanih fizičnih oseb velja za celotno obdobje izvajanja projekta in tudi za obdobje hranjenja dokumentacije, ki traja še pet let po zadnjem izplačilu sredstev, kot izhaja iz člena 16 Izvedbene uredbe (EU) 2020/1001 oziroma pogodbe o sofinanciranju projekta.
[bookmark: _Toc201322724]Dokazilo o izpolnjevanju te zahteve je izpolnjena in podpisana izjava vlagatelja o seznanitvi in pridobitvi privolitev za obdelavo osebnih podatkov (izjava GDPR), ki jo vlagatelj predloži k vlogi.
Kazalniki – dodana vrednost naložbe
Vlagatelj mora ciljne vrednosti in ciljno leto doseganja kazalnikov o dodani vrednosti naložbe načrtovati v vlogi (Obrazec »Dodana vrednost naložbe«). Vlagatelj/upravičenec o doseganju kazalnikov poroča ob zaključku projekta s predložitvijo zahtevka za izplačilo in končnega poročila o izvedenem projektu.
Dokazilo o izpolnjevanju te zahteve je izpolnjen in podpisan obrazec »Dodana vrednost naložbe« ter izpolnjena in podpisana Izjava o strinjanju in sprejemanju pogojev in zahtev povabila, ki jo vlagatelj predloži k vlogi.
[bookmark: _Toc187328532][bookmark: _Toc201322726]Zahtevek za izplačilo in obveznost poročanja
Dodeljena sredstva sofinanciranja se upravičencu izplačajo na podlagi vsakokrat pravilno izstavljenega in popolnega zahtevka za izplačilo, kateremu mora upravičenec priložiti vsa dokazila, ki jih ministrstvo določi v pogodbi o sofinanciranju projekta.
Obvezni pogoj za zadnje izplačilo sredstev je izdano uporabno dovoljenje ali drug posamični akt, s katerim je dovoljeno obratovanje objekta ali naprave, ki je del elektroenergetskega sistema, katerega upravičenec skupaj s sklenjeno Pogodbo o uporabi sistema (skladno z določbami 11. člena ZOEE), ki vsebuje podatke, kot jih predpisuje 146. člen SONDPO oziroma 147. člen SONDSEE, priloži kot priloge k zadnjemu zahtevku za izplačilo.
Upravičenec mora v končnem poročilu poročati o doseženih kazalnikih projekta in oddati zadnji zahtevek za izplačilo s pripadajočimi dokazili najkasneje do 30. 6. 2029.
Upravičenec lahko odda največ tri zahtevke za izplačilo sredstev letno.
Upravičenec odda zahtevek za izplačilo skladno z veljavnimi navodili ministrstva in pogodbo o sofinanciranju projekta.
Izjava o strinjanju in sprejemanju pogojev in zahtev povabila
Vlagatelj oziroma v primeru konzorcija vsak konzorcijski partner mora k vlogi predložiti izpolnjeno, fizično podpisano in žigosano oziroma elektronsko podpisano zavezujočo Izjavo o strinjanju in sprejemanju pogojev in zahtev povabila.
[bookmark: _Toc201566805]Merila za ocenjevanje vlog
Vloge, ki izpolnjujejo vse dodatne pogoje za ugotavljanje upravičenosti, ki se preverjajo v okviru druge faze postopka dodeljevanja spodbud, so ponovno ocenjene v skladu z merili za ocenjevanje iz prve faze postopka dodeljevanja spodbud. 
Presoja vlog se izvede na podlagi naslednjih meril za ocenjevanje:

	Merilo
	Opis merila
	Število točk

	Vrsta naložbe
	Prednostna naložba
	10

	
	Neprednostna naložba, za katero je izdelana študija izvedljivosti, ki je priložena k vlogi
	5

	
	Neprednostna naložba
	0

	Predvidena vrednost sofinanciranja s sredstvi MS
	Nad 10 mio EUR
	10

	
	Od 1 do 10 mio EUR
	5

	
	Pod 1 mio EUR
	0

	Delež zaprošenih sredstev MS
	Do 50 % vrednosti upravičenih stroškov naložbe
	10

	
	Nad 50 % vrednosti upravičenih stroškov naložbe
	0

	Delež že zagotovljenih virov financiranja
	Nad 50 % vrednosti naložbe z DDV, za kar so priložena dokazila
	10

	
	Nad 20 do 50 % vrednosti naložbe z DDV, za kar so priložena dokazila
	8

	
	Nad 0 do 20 % vrednosti naložbe z DDV, za kar so priložena dokazila
	5

	
	Naložba še nima zagotovljenih virov financiranja
	0

	Zrelost naložbe
	Pripravljalne aktivnosti naložbe so izvedene, pridobljena so vsa potrebna dovoljenja, za kar so priložena dokazila
	10

	
	Del pripravljalnih aktivnosti naložbe je v teku, pridobljen je del potrebnih dovoljenj, za kar so priložena dokazila
	5

	
	Naložba se še ni pričela, dovoljenja še niso pridobljena
	0



Najvišje možno skupno število točk je 50. Na podlagi zgornjih meril mora vloga doseči najmanj 10 točk.
Vloge, pri katerih doseženo število točk ni nižje za več kot 10 % od števila točk, doseženih v prvi fazi postopka dodeljevanja spodbud, se potrdijo s sklepom o izboru, z upravičencem pa se sklene pogodba o sofinanciranju projekta, ko so izpolnjeni vsi v sklepu o izboru navedeni pogoji za sklenitev pogodbe. 
[bookmark: _Toc201566806]Postopek predložitve vlog
[bookmark: _Toc201566807]Vsebina vloge
Dokumentacijo vloge sestavljajo obrazci in dokumenti, ki so navedeni v Navodilih za vlagatelje in morajo po vsebini in obliki ustrezati obrazcem oziroma prilogam iz dokumentacije predmetnega povabila.
Vlagatelj vlogo pripravi tako, da obrazce, izjave, priloge v celoti izpolni, zakoniti zastopnik vlagatelja pa le-te fizično podpiše in žigosa ali elektronsko podpiše z digitalnim potrdilom ter priloži relevantna dokazila, vse v skladu z Navodili za vlagatelje.
Celotna vloga mora biti predložena v elektronski obliki (v .pdf formatu, nekateri obrazci oziroma dokumenti pa tudi v odprtem formatu – .doc, .docx, .xls ali .xlsx). Vsa pripadajoča dokazila morajo biti predložena kot skenogram (.pdf format). 
Vloga in ostali dokumenti, vezani na predmetno povabilo, morajo biti v slovenskem jeziku, izjemoma so lahko predložena dokazila in podporna dokumentacija v slovenskem ali angleškem jeziku (npr. študije, analize, tehnični opisi in specifikacije tehnološke opreme ipd.).
Posamezna vloga lahko obravnava največ en projekt.
[bookmark: _Toc201566808]Način in rok oddaje vlog
Vloga se pripravi v skladu z določili iz predmetnega povabila in Navodili za vlagatelje (objavljena skupaj z dokumentacijo povabila na spletni strani ministrstva: https://www.gov.si/zbirke/projekti-in-programi/sklad-za-modernizacijo/). Vloga in vsa pripadajoča dokumentacija se posreduje izključno po elektronski pošti na dva naslova:
ms.mope@gov.si in gp.mope@gov.si.
V zadevo elektronskega sporočila se navede spodnje besedilo glede na projekt, ki je predmet vloge:
Zadeva: Sklad za modernizacijo (MS): Vloga »Naziv projekta«

Kjer relevantno, morajo biti obrazci, izjave in druga relevantna dokumentacija elektronsko ali lastnoročno podpisani in skenirani, pri čemer mora prijavitelj poslati tudi odprte (nepodpisane) verzije obrazcev, ki omogočajo strojno branje.
Če vloga s pripadajočimi prilogami presega 10 MB, se dokumentacija pošlje s pomočjo Spletnega odložišča velikih datotek (dostopno na tej povezavi: SOVD).
Predložitev vlog je možna v roku 6 mesecev od objave povabila na spletni strani ministrstva.
Vloga se šteje za pravočasno, če bo poslana po elektronski pošti na zgornja elektronska naslova najkasneje na dan izteka roka (180. dan). Vloga, ki bo oddana po poteku roka za oddajo vlog, bo s sklepom zavržena kot prepozna.
[bookmark: _Toc201566809]Postopek izbora naložb
Postopek povabila za izbor naložb bo vodila strokovna komisija, ki jo je s sklepom imenoval predstojnik ministrstva (v nadaljnjem besedilu: komisija).
[bookmark: _Toc201566810]Odpiranje vlog
Vse pravilno in pravočasno oddane vloge se bodo odpirale po zaporedju vložitve. Odpiranje vlog zaradi pričakovane obsežnosti dokumentacije ne bo javno, izvedla ga bo komisija v prostorih Ministrstva za okolje, podnebje in energijo, Langusova ulica 4, Ljubljana, najkasneje v roku 8 dni od datuma oddaje posamične vloge.
O odpiranju posamične vloge bo komisija vodila zapisnik. Pri odpiranju vlog bo komisija ugotavljala popolnost vlog glede na to, če so bili predloženi vsi v povabilu zahtevani dokumenti (formalna popolnost). Odpirajo se samo pravočasno dostavljene vloge.
[bookmark: _Toc201566811]Dopolnjevanje vlog
Pozivanje k dopolnitvi vlog bo izvedeno v roku 15 dni od odpiranja posamezne vloge. Vlagatelji bodo lahko vlogo dopolnjevali v roku 60 dni od prejema poziva za dopolnitev vloge. Dopolnjevanje vlog je namenjeno zagotovitvi morebitnih manjkajočih dokumentov, ki bodo izkazovali izpolnjevanje pogojev za ugotavljanje upravičenosti ob datumu oddaje popolne vloge na povabilo. Nepopolna vloga, ki jo vlagatelj v zahtevanem roku ne bo dopolnil, bo zavržena. 
Po preveritvi formalne popolnosti vloge lahko ministrstvo vlagatelja pozove k vsebinskim pojasnilom oddane vloge.
[bookmark: _Toc201566812]Ocenjevanje vlog
Komisija bo opravila strokovni pregled popolnih in pravočasnih vlog ter jih ocenila na podlagi pogojev in meril, ki so navedena v tem povabilu. Komisija bo o opravljanju strokovnega pregleda popolnih in pravočasnih vlog in o njihovem ocenjevanju vodila zapisnik ter za posamično vlogo (vsakokrat) pripravila predlog projekta za sofinanciranje, ki bo predložen v podpis in potrditev predstojniku ministrstva.
[bookmark: _Toc201566813]Odločanje in obveščanje o izboru  
O (ne)izboru in dodelitvi sredstev odloči s sklepom predstojnik ministrstva. Vlagatelji bodo o izidu povabila obveščeni s sklepom o (ne)izboru predvidoma v roku 60 dni od predložitve popolne vloge. Zoper odločitev ministrstva o vlogi za dodelitev sofinanciranja pritožba ni dovoljena. Zoper sklep je dopusten upravni spor. Po prejemu sklepa o izboru bodo izbrani vlagatelji v podpis prejeli pogodbo o sofinanciranju projekta. V kolikor se izbrani vlagatelj na poziv k podpisu pogodbe ne odzove v 8 dneh od prejema poziva, se šteje, da je odstopil od vloge.
Rezultati povabila so informacije javnega značaja in bodo objavljeni na spletni strani ministrstva na naslovu: https://www.gov.si/zbirke/projekti-in-programi/sklad-za-modernizacijo/.
Ministrstvo si pridržuje pravico, da lahko povabilo kadarkoli do izdaje prvega sklepa o (ne)izboru prekliče ali spremeni, kar stori z objavo na spletni strani ministrstva.
[bookmark: _Toc201566814]Dokumentacija povabila in dodatne informacije
Vsebino dokumentacije predmetnega povabila sestavljajo:
· besedilo povabila,
· obrazci, izjave in priloge, kot obvezni elementi vloge,
· Navodila za vlagatelje.

Celotna dokumentacija povabila je na voljo na spletni strani ministrstva: https://www.gov.si/zbirke/projekti-in-programi/sklad-za-modernizacijo/.
Morebitna vprašanja v zvezi s povabilom je možno posredovati po elektronski pošti na uradni elektronski naslov ministrstva za Sklad za modernizacijo: ms.mope@gov.si.

Skrajni rok za postavitev vprašanj v zvezi s povabilom je najkasneje 10 dni pred iztekom roka za oddajo vlog. Ministrstvo bo odgovore na zastavljena vprašanja, ki se neposredno nanašajo na predmetno povabilo, podalo najkasneje 5 dni pred iztekom roka za oddajo vlog.

Številka: 545-30/2025-2570-2

						Ministrstvo za okolje, podnebje in energijo
	mag. Bojan Kumer		MINISTER

